Eesti Jalgpalli Liit mälestab teenekat noortetreenerit(2)
Võrk tegutses pikka aega noortetreenerina ning juhendas aastatel 1994-1995 ka Eesti U-21 koondist. Klubidest töötas ta muuhulgas FC Levadias ja 8 aastat FC TVMK-s. Aastatel 1991 - 1994 oli Võrk Eesti Jalgpalli Liidu noorteosakonna juhataja.
Mängijana saavutas Võrk ENSV meistrivõistlustel neli hõbemedalit, korra tuli ta ENSV karikavõitjaks.
Eesti Jalgpalli Liit avaldab kõigile Eduard Võrgu lähedastele ja kogu jalgpalliperele sügavat kaastunnet.